ڈائنامائٹ

A. چُورا (یا دیگر جاذب مواد) نائٹروگلسرین
B. دھماکا خیز مواد کا کنٹینر
C. ڈیٹونیٹر
D. ڈیٹونیٹر سے منسلک کیبل
ڈائنامائٹ ایک طاقتور دھماکا خیز مادہ ہے۔ ڈائنامائٹ کے موجد نوبل انعام یافتہ سویڈش کیمیا دان الفریڈ نوبل ہیں ۔ الفریڈ نوبل کے والد ایک پل بنانے والے کے طور پر کام کرتے تھے، جو بارود سے پتھروں کو اڑانے کی بہت سی تکنیک جانتے تھے۔ انھوں نے پیٹرزبرگ (روس) میں ایک ورکشاپ کھولی جس میں بارودی سرنگوں سمیت مختلف قسم کے پرزے بنائے جاتے تھے۔ اُن کی ملاقات اطالوی کیمیا دان اسکانیو سوبریرو سے ہوئی جس نے تین سال قبل نائٹروگلسرین نامی ایک طاقتور دھماکا خیز مائع دریافت کیا تھا۔ اس دھماکا خیز مواد کو سنبھالنا ایک پرخطر کام تھا۔ اس کے پھٹنے کا خطرہ ہر وقت موجود تھا۔ الفریڈ کو نائٹروگلسرین کو محفوظ کرنے کے طریقے تلاش کرنے کا جنون تھا۔ ستمبر 1864 میں، نائٹروگلسرین کی تیاری کے دوران ایک زبردست دھماکے سے اس کا بھائی ایمائل اور چار دیگر افراد ہلاک ہو گئے۔ فیکٹری جل کر راکھ ہو گئی۔ حکومت نے نائٹروگلسرین کی تیاری پر پابندی عائد کر دی۔ 1863 میں، نوبل نے 'ڈیٹونیٹر' ایجاد کیا اور 1865 میں، اس نے 'بلاسٹنگ کیپ' بنائی۔ الفریڈ نے جرمن شہر ہیمبرگ میں اپنی فیکٹری لگائی۔ وہاں اس نے دھماکا خیز مواد اور نائٹروگلسرین بیچنا شروع کیا۔ نوبل نے ایک ایسا مادہ دریافت کیا جو مٹی کی طرح تھا اور آسانی سے نائٹروگلسرین جذب کر لیتا تھا۔ اب اسے ایک جگہ سے دوسری جگہ لے جانا آسان ہو گیا تھا۔

ڈائنامائٹ عام طور پر نائٹروگلسرین پر مشتمل ہوتا ہے، جو ایک انتہائی حساس مائع دھماکا خیز مواد ہے، جو غیر محفوظ مواد میں جذب ہوتا ہے۔ یہ جاذب مواد، جیسے ڈائیٹومیسیئس ارتھ، چورا یا لکڑی کا گودا، نائٹروگلسرین کو مستحکم کرتا ہے، جس سے اسے سنبھالنا زیادہ محفوظ ہوجاتا ہے۔ ڈائنامائٹ نے تعمیرات اور کان کنی میں انقلاب برپا کیا، بڑے پیمانے پر ایسے منصوبوں کو قابل بنایا جو پہلے کے دھماکا خیز مواد سے کہیں زیادہ مشکل یا ناممکن ہوتا۔

زمرہ:انیسویں صدی کی ایجادات
زمرہ:متفجرات
زمرہ:1867ء کی متعارفات
زمرہ:سویڈش ایجادات
زمرہ:1866ء کی متعارفات
زمرہ:1866ء میں سائنس
زمرہ:سویڈن میں 1866ء
زمرہ:سویڈن کی صنعتی تاریخ
زمرہ:کیمیائی آمیزے
زمرہ:الفریڈ نوبل